Oslo (NTB): Høyesterett skal behandle Tines anke mot staten ved Konkurransetilsynet om brudd på konkurranselovgivningen. I september i fjor slo Borgarting lagmannsrett fast at meieriselskapet må betale et gebyr på 30 millioner kroner for å ha brutt konkurranselovens bestemmelse om utnyttelse av dominerende stilling, en avgjørelse som Tine anket. Saken dreier seg om Tines årsforhandlinger med Rema 1000 i 2004, og Konkurransetilsynet mener det var en fare for at konkurrenten Synnøve Finden helt eller delvis ville blitt presset ut av markedet.